भारत ने वेस्टइंडीज़ के सामने सात विकेट पर 289 रनों का लक्ष्य रखा था जिसे मेहमान टीम ने आठ विकेट खोकर हासिल कर लिया.

वेस्टइंडीज़ की ओर से टीम की जीत में सैमी ने 63, साइमन्स ने 62, पॉवेल ने 59 और डैरन ब्रावो ने 50 रनों का योगदान दिया.

भारत की ओर से आर अश्विन ने 37 विकेट लेकर दो विकेट चटकाए.

इससे पहले, भारत ने बल्लेबाज़ी करते हुए सात विकेट के नुक़सान पर 288 रन बनाए थे जिसमें कोहली ने 99 और धोनी ने 51 रनों का योगदान दिया था.

भारत का पहला विकेट चौथे ओवर में रोहित शर्मा के रूप में गिरा जो केवल 12 रन बना सके.

कोहली का अधूरा शतक

रोहित के बाद धवन 35 रन बनाकर पवैलियन लौट गए. विराट कोहली शतक बनाने से एक रन से चूके और 99 के व्यक्तिगत स्कोर पर रामपॉल की गेंद पर कैच थमा बैठे.

कोहली से पहले युवराज सिंह और सुरेश रैना क्रमश: 28 और 23 रन बनाकर आउट हो चुके थे.

जडेजा दस और अश्विन 19 रन बनाकर आउट हुए.

भारत ने अंतिम ओवरों में तेज़ बल्लेबाज़ी की. कप्तान महेंद्र सिंह धोनी 51 रन बनाकर नाबाद रहे. बी कुमार भी एक रन बनाकर उनके साथ पिच पर टिके रहे.

वेस्टइंडीज़ की शुरुआत भी बहुत अच्छी नहीं रही और तीसरे ओवर में ही ओपनर चार्ल्स 12 रन बनाकर चलते बने.

उनके बाद आए सैम्युअल भी केवल आठ रन ही बना सके और छठे ओवर में 23 रन के स्कोर पर विंडीज़ का दूसरा विकेट गिर गया.

भारत की ओर से बी कुमार, मोहम्मद शमी और आर अश्विन ने दो-दो विकेट चटकाए.

अश्विन सबसे क़िफ़ायती गेंदबाज़ साबित हुए जिन्होंने दस ओवर के 37 रन दिए.

(बीबीसी हिन्दी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं.)

 \n\nउपरोक्त लेख के लिए मुझे एक अच्छा शीर्षक दें।
विशाखापत्तनम में वेस्टइंडीज़ ने भारत को हराया